**Scileanna**

|  |  |
| --- | --- |
| 1.
 | 1.
 |
| 1.
 | 1.
 |
| 1.
 |

1. **Meaitseáil an scil cheart leis an bpictiúr cuí. Scríobh uimhir an phictiúir in aice leis an scil chuí.**
	1. snámh \_\_\_\_\_
	2. ceol \_\_\_\_\_
	3. clóscríobh \_\_\_\_\_
	4. tiomáint \_\_\_\_\_
	5. scileanna ríomhaireachta \_\_\_\_\_
2. **Cad iad na scileanna atá agat féin? Scríobh cúpla abairt. Ansin, cuir an cheist ar do pháirtnéir.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Scileanna**

**Daoine oilte (A)**

**Tá liosta de dhaoine cáiliúla agatsa agus tá liosta de scileanna ag do pháirtnéir. Léifidh do pháirtnéir na scileanna amach. Cuir an scil chuí in aice leis an duine cáiliúil ceart. Abair amach na daoine cáiliúla mar beidh ar do pháirtnéir iad a scríobh síos.**

1. Enya \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Mark Zuckerberg \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Michael Schumacher \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Michael Phelps \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anois,** l**éigh amach na scileanna seo, ceann ar cheann, do do pháirtnéir. Léifidh seisean ainm an duine chuí amach. Scríobh an t-ainm ceart leis an scil chuí.**

1. snámh \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. tiomáint \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. ceol \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. scileanna ríomhaireachta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Scileanna**

**Daoine oilte (B)**

**Tá liosta de scileanna agatsa agus tá liosta de dhaoine cáiliúla ag do pháirtnéir. Léigh amach na scileanna, ceann ar cheann, do do pháirtnéir. Léifidh seisean ainm an duine chuí amach. Scríobh an t-ainm ceart leis an scil chuí.**

1. scileanna ríomhaireachta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. snámh \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. ceol \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. tiomáint \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anois, tá liosta de dhaoine cáiliúla agatsa agus tá liosta de scileanna ag do pháirtnéir. Léifidh do pháirtnéir na scileanna amach. Cuir an scil chuí in aice leis an duine cáiliúil ceart. Abair amach na daoine cáiliúla mar beidh ar do pháirtnéir iad a scríobh síos.**

1. Bill Gates \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Lewis Hamilton \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Ian Thorpe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Sinéad O’Connor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Scileanna**

**An scil is coitianta sa rang**

**Faigh amach cad iad na scileanna atá ag daoine eile sa rang. Faigh amach an scil is coitianta (*common*). Cad iad na ceisteanna a bheidh uaibh?**

|  |  |
| --- | --- |
| **Scil** | **Líon daoine** |
|  |  |
|  |  |
|  |  |
|  |  |
|  |  |

**……………………………………….….**![MC900014896[1]]()**…………………………………………**

**Scileanna**

**An scil is coitianta sa rang**

**Faigh amach cad iad na scileanna atá ag daoine eile sa rang. Faigh amach an scil is coitianta (*common*). Cad iad na ceisteanna a bheidh uaibh?**

|  |  |
| --- | --- |
| **Scil** | **Líon daoine** |
|  |  |
|  |  |
|  |  |
|  |  |
|  |  |

**Scileanna**

**Cumas**

**Léigh na habairtí seo a leanas agus léirigh do chumas maidir le gach aon cheann acu, de réir na heochrach seo:**

1. Tá mé an-mhaith
2. Tá mé go maith
3. Tá mé measartha maith
4. Níl mé rómhaith
5. Tá mé ag foghlaim
6. Níl an scil agam

**Tá scil nua luaite: *amhránaíocht*. Cad é?**

Tá tiomáint agam. 1 2 3 4 5 6

Tá snámh agam. 1 2 3 4 5 6

Tá scileanna ríomhaireachta agam. 1 2 3 4 5 6

Tá ceol agam. 1 2 3 4 5 6

Tá amhránaíocht agam. 1 2 3 4 5 6

**Ansin, faigh amach faoi scileanna do pháirtnéara Marcáil cé chomh maith is atá sé maidir leis na scileanna. Bain úsáid as peann eile.**

**Scileanna**

**Rólimirt (A)**

**Tá tusa (Ról A) ag cur agallaimh ar an duine le Ról B le haghaidh poist. Seo cuid den agallamh*.***

|  |
| --- |
| Foghlaimeoir A: Now, can you type? Foghlaimeoir B: ……………………………………………………. Foghlaimeoir A: And do you have good computer skills? Foghlaimeoir B: ……………………………………………………. Foghlaimeoir A: Okay. Do you play sport? Foghlaimeoir B: ……………………………………………………. Foghlaimeoir A: Good. And do you drive? Foghlaimeoir B: ……………………………………………………. Foghlaimeoir A: Thank him/her and say it was nice meeting him*. Cuirfimid glao ort go luath.* Foghlaimeoir B: ……………………………………………………. |

**……………………………………….….**![MC900014896[1]]()**…………………………………………**

**Scileanna**

**Rólimirt (B)**

**Tá an duine le Ról A ag cur agallaimh ort le haghaidh poist. Seo cuid den agallamh.**

|  |
| --- |
| Foghlaimeoir A: ……………………………………………………. Foghlaimeoir B: Yes. I’m fairly good. Foghlaimeoir A: ……………………………………………………. Foghlaimeoir B: I’m learning and it’s not too difficult. Foghlaimeoir A: ……………………………………………………. Foghlaimeoi Foghlaimeoir B: I do. I play rugby and football and I’m learning to swim. I’m not too good yet!Foghlaimeoir A: ……………………………………………………. Foghlaimeoir B: Yes I do. I have a car. Foghlaimeoir A: ……………………………………………………. Foghlaimeoir B: Thank him/her and say good-bye.  |

**Treoracha don mhúinteoir**

**Scileanna Labhairt**

**Le múineadh**

Ag cur ceiste ar dhuine an bhfuil sé in ann rud éigin a dhéanamh agus ag freagairt na ceiste sin; agus a rá cé chomh maith is atá tú ag rud éigin.

**Moltaí**

1. Múin an struchtúr agus foclóir chun cur síos ar scileanna.
* Cuir an struchtúr a clúdaíodh i d**Topaic 3 An Teaghlach** (nuair a bhí siad ag labhairt faoi chúrsaí clainne): *Tá páistí agam* i gcuimhne do na foghlaimeoirí. Iarr orthu cúpla sampla eile a thabhairt duit.
* Mínigh dóibh go mbaintear úsáid as an struchtúr céanna nuair a bhíonn tú ag labhairt faoi na scileanna nó na buanna atá agat nó ag daoine eile.
* Oscail an sleamhnán **Scileanna** sa taispeántas PowerPoint **Gníomhaíochtaí Labhartha**. Nocht na pictiúir agus an foclóir, scil ar scil. Iarr ar an rang an scil a rá i do dhiaidh gach uair. Déan é seo níos mó ná uair amháin, más gá.
* Ansin, téigh siar ar an sleamhnán agus iarr orthu ar fad abairtí a chumadh an uair seo, mar shampla: *Tá snámh agam*. Iarr ar fhoghlaimeoirí aonair é a dhéanamh ansin, de réir mar a nochtann tú na pictiúir.
* Má tá tuilleadh cleachtaidh uathu nó más maith leat an ghníomhaíocht chéanna a dhéanamh gan an foclóir, oscail an sleamhnán **Scileanna ar lean** sa taispeántas PowerPoint **Gníomhaíochtaí Labhartha** agus nocht na pictiúir, ceann ar cheann, go dtí go bhfuil na foghlaimeoirí ar a gcompord leis an bhfoclóir agus leis an struchtúr.
* Muna bhfuil ríomhaire agat tabhair cóip den bhileog **Scileanna** do gach foghlaimeoir.Ag baint úsáide as an mbileog, múin an struchtúr agus foclóir chun cur síos a dhéanamh ar scileanna. Déan cleachtadh ar na nathanna seo a leanas leis an rang, go dtí go bhfuil siad compordach, muiníneach á rá:

*Tá tiomáint ag Úna.*

*Tá ceol ag Daniel agus Pádraig.*

*Tá scileanna ríomhaireachta ag Eoin.*

*Tá clóscríobh ag Eilís.*

*Tá snámh ag Lara.*

* Múin an cheist agus na freagraí:

*An bhfuil snámh agat? Tá/Níl.*

*An bhfuil clóscríobh agat? Tá/Níl.*

* Cuir ceist ar dhaoine aonair sa rang faoi na scileanna atá acu:

*An bhfuil snámh agat?*

* Nuair atá tú sásta go bhfuil na foghlaimeoirí ar a gcompord leis an struchtúr sin agus leis an bhfoclóir, iarr ar fhoghlaimeoir amháin ceist a chumadh agus í a chur ar an duine atá in aice leis cosúil le: *An bhfuil tiomáint agat?* Nuair a thabharfaidh an duine sin freagra casfaidh seisean ar an duine atá in aice leisean agus cuirfidh sé ceist ar an duine sin. Leanfaidh an nós seo timpeall an ranga go dtí go mbeidh ceist cumtha agus freagra tugtha ag gach foghlaimeoir.
* Ansin, tabhair cóip den bhileog **Scileanna** do gach duine sa rang (muna bhfuil sé faighte acu). Iarr ar na foghlaimeoirí an chéad cheist a dhéanamh. Beidh orthu uimhir an phictiúir a mheaitseáil leis an scil chuí.
* Ceartaigh an ghníomhaíocht trí iarraidh ar na foghlaimeoirí na freagraí a thabhairt duit.
* Faigh amach an bhfuil aon scil eile ag éinne sa rang. Tabhair an foclóir dóibh, mar shampla: *Tá cócaireacht agam* agus *Tá rince agam*.
* Ansin, mínigh an dara ceist dóibh. Beidh orthu cúpla abairt a scríobh síos faoi na scileanna atá acu féin. Nuair a bheidh cúpla abairt scríofa acu, cuir i mbeirteanna iad. Iarr orthu an cheist: *Cad iad na scileanna atá agat?* a chur ar a bpáirtnéirí.
* Mínigh dóibh go mbeidh orthu insint don rang faoi scileanna a bpáirtnéirí i ndiaidh na gníomhaíochta, mar shampla: *Tá snámh agus scileanna ríomhaireachta ag Máire*. Lig dóibh labhairt lena chéile ar feadh nóiméad nó dhó agus ansin iarr ar ghrúpaí éagsúla scileanna a bpáirtnéirí a chur in iúl don rang.
* Roinn an rang i mbeirteanna arís. Tabhair cóip den bhileog **Scileanna - Daoine oilte (A)** d’fhoghlaimeoir amháin (Duine A) agus cóip den bhileog **Scileanna - Daoine oilte (B)** don fhoghlaimeoir eile (Duine B) i ngach grúpa (Moltar ainmneacha na ndaoine oilte a choinneáil reatha).
* Mínigh na treoracha dóibh. Léifidh Duine B a liosta de scileanna amach. Beidh ar Dhuine A an duine cáiliúil ceart a mheaitseáil leis an scil chuí. Ansin, léifidh Duine A an t-ainm amach agus beidh ar Dhuine B an t-ainm a bhreacadh síos. Ansin, léifidh Duine A a liosta de scileanna amach. Beidh ar Dhuine B an duine cáiliúil ceart a mheaitseáil leis an scil chuí. Ansin, léifidh Duine B an t-ainm amach agus beidh ar Dhuine A an t-ainm a bhreacadh síos.
* Téigh timpeall an ranga fad is atá na foghlaimeoirí i mbun na gníomhaíochta ag tabhairt cabhrach dóibh, más gá. Éist go géar leo agus ceartaigh aon bhotún a thugann tú faoi deara, go háirithe ó thaobh foghraíochta de.
* Ceartaigh an ghníomhaíocht seo trí iarraidh ar na foghlaimeoirí na freagraí a thabhairt duit.
* Ansin, tabhair cóip den bhileog **Scileanna - An scil is coitianta sa rang** do gach foghlaimeoir.
* Beidh orthu na scileanna atá ag daoine eile sa rang a aimsiú agus an scil is coitianta sa rang a fháil.
* Iarr orthu bheith ag obair le chéile (an rang iomlán) chun teacht aníos leis an tslí is fearr chun an t-eolas a bhailiú.
* Seo an bealach is éasca: Glacfaidh na foghlaimeoirí sealanna ceist amháin a chur ar na foghlaimeoirí eile, os comhair an ranga ar fad. Má tá ochtar sa rang agat, mar shampla, cuirfidh foghlaimeoir 1 ceist: *An bhfuil snámh agaibh?* Cuirfidh na foghlaimeoirí ar fad eile, agus an duine a chuir an cheist, a lámha in airde má tá snámh acu. Scríobhfaidh gach foghlaimeoir an scil ar chlé agus an líon daoine ar dheis, mar shampla:

|  |  |
| --- | --- |
| **Scil** | **Líon daoine** |
| *snámh*  | *cúigear* |

* Iarr ar fhoghlaimeoirí éagsúla na ceisteanna a chur agus na daoine a chomhaireamh. Faigh amach an scil choitianta chomh maith.
* Téigh siar ar ainmneacha na n-uirlisí ceoil a clúdaíodh i d**Topaic 5 Caitheamh aimsire**. Déan cleachtadh ar na ceisteanna agus na freagraí:

*An seinneann tú uirlis? Seinnim/Ní sheinnim.*

*Cén uirlis a sheinneann tú? Seinnim an pianó/an giotár. (agus cibé uirlisí a sheinneann na foghlaimeoirí san áireamh.)*

* Cuir ceist ar dhaoine éagsúla sa rang faoi na scileanna atá acu sa cheol:

*An bhfuil ceol agat?*

*An seinneann tú uirlis?*

*Cén uirlis a sheinneann tú?*

*An seinneann tú ceol traidisiúnta?*

* Cuir ceist ar na foghlaimeoirí faoi na huirlisí ceoil a úsáidtear i gceol traidisiúnta na hÉireann. Déan amach liosta leo. Ar chuala siad ceol traidisiúnta na hÉireann riamh? Bíodh port roghnaithe agat agus seinn é don rang (ceann ó *youtube* nó ó dhlúthdhiosca). An bhfuil aon chosúlachtaí idir ceol traidisiúnta na hÉireann agus ceol traidisiúnta a dtíortha féin? Déan plé gairid leo, mar ghrúpa, ar an topaic sin.
* Múin na nathanna seo a leanas dóibh nó cibé nath atá coitianta sa cheantar: furasta/éasca nó deacair/doiligh).
* Cuir an foclóir a clúdaíodh i d**Topaic 4 Teach agus Loistín** i gcuimhne do na foghlaimeoirí: *ródhaor, an-daor, daor go leor, saor, saor go leor, an-saor, róshaor*.
* Scríobh na haidiachtaí: *maith, deacair* agus *éasca* ar an gclár. Iarr orthu *an-* agus *ró* a chur rompu. Scríobh an méid seo a leanas ar an gclár, le cabhair ó na foghlaimeoirí:

*maith an-mhaith rómhaith*

*deacair an-deacair ródheacair*

*éasca an-éasca ró-éasca*

* Cad a thugann na foghlaimeoirí faoi deara, sna samplaí thuas, faoi na hathruithe a thagann ar an aidiacht i ndiaidh an- agus ró-? Athraítear fuaim an chéad chonsain trí shéimhiú a chur air. Ní chuirtear séimhiú ar *d, t* nó *s* tar éis **an-**. Abair leo éisteacht leat agus tú ag cur síos ar do chumas i gcúpla scil atá/nach bhfuil agat:

*Tá mé an-mhaith ag ceol.*

*Tá mé an-mhaith ag tiomáint freisin.*

*Níl mé rómhaith ag clóscríobh.*

*Níl mé rómhaith ag snámh*

* Múin na nathanna seo a leanas don rang trí scála a tharraingt ar an gclár, ar thréshoilseán nó oscail an sleamhnán **Cumas** sa taispeántas PowerPoint **Gníomhaíochtaí Labhartha**:

Tá mé an-mhaith.

Tá mé go maith.

Tá mé measartha maith.

Níl mé rómhaith.

Tá mé ag foghlaim.

Níl an scil agam.

* Déan cleachtadh ar na nathanna thuas leis an rang go dtí go bhfuil siad muiníneach, compordach leo. Abair scil le foghlaimeoir - beidh air a chumas sa scil sin a chur in iúl.

*Múinteoir: Scileanna ríomhaireachta.*

*Foghlaimeoir: Tá mé measartha maith.*

* Déan é seo le cúpla foghlaimeoir agus ansin iarr ar an duine deireanach ar labhair tú leis, scil a rá leis an duine atá in aice leisean. Cuirfidh an duine sin a chumas sa scil in iúl agus ansin casfaidh sé ar an duine atá in aice leis agus luafaidh sé scil. Leanfaidh an nós seo timpeall an ranga, go dtí go mbeidh scil agus cumas luaite ag gach foghlaimeoir.
* Tabhair cóip den bhileog **Scileanna - Cumas** do gach foghlaimeoir.
* Mínigh na treoracha dóibh. Léifidh na foghlaimeoirí na habairtí faoi na scileanna difriúla agus léireoidh siad a gcumas maidir le gach aon cheann acu, de réir na heochrach. Cinntigh go dtuigeann siad an eochair.
* Sula dtosaíonn siad, abair leo go bhfuil scil nua luaite: *amhránaíocht*. Mínigh an focal dóibh.
* Téigh timpeall an ranga ag cabhrú leo más gá.
* Nuair a bheidh an ceistneoir líonta isteach ag gach duine acu, roinn an rang i mbeirteanna. Iarr orthu cumas a bpáirtnéirí a thaifeadadh. Cuirfidh siad ceisteanna ar na daoine atá in aice leo ar nós: *an bhfuil snámh agat?* agus luafaidh siad a gcumas sa scil áirithe sna freagraí cosúil le: *níl, ach tá mé ag foghlaim*. Iarr orthu peann le dath difriúil a úsáid chun na freagraí a thaifeadadh.
* Nuair a bheidh an ghníomhaíocht déanta acu, iarr ar fhoghlaimeoirí éagsúla a gcumas féin agus cumas a bpáirtnéirí a chur in iúl don rang, mar shampla:

*Maria: Tá Sergio go maith ag clóscríobh agus táimse ag foghlaim.*

* Téigh siar ar an bhfoirm threise leis na foghlaimeoirí más gá – táim agus táimse.
* Cuir na foghlaimeoirí ag obair i mbeirteanna. Tabhair cóip den bhileog **Scileanna - Rólimirt (A)** do dhuine amháin (A) agus **Scileanna - Rólimirt (B)** don duine eile (B) i ngach grúpa.
* Mínigh dóibh gur cuid d’agallamh le haghaidh poist atá i gceist leis an rólimirt agus go bhfuil Duine A ag cur Duine B faoi agallamh. Léigh tríd an dá chárta leo le cinntiú go dtuigeann siad an tasc. Lig dóibh ceisteanna a chur ort agus foclóir a phlé, mar ghrúpa, más gá. Abair leo an comhrá a chleachtadh le chéile ansin. Nuair a bheidh an comhrá déanta uair amháin acu, ba cheart dóibh róil a mhalartú agus an comhrá a chleachtadh arís.
* Téigh timpeall an ranga fad is atá na foghlaimeoirí i mbun na gníomhaíochta ag éisteacht leo. Ceartaigh aon bhotúin a thugann tú faoi deara go háirithe ó thaobh struchtúr na teanga de agus ó thaobh foghraíochta de.
* Nuair a bheidh siad críochnaithe, iarr ar chúpla grúpa de bheirt an comhrá a dhéanamh os comhair an ranga. Téigh siar nó déan athchleachtadh ar aon struchtúir a mbíonn deacrachtaí ag na foghlaimeoirí leo.

Moltar na gníomhaíochtaí seo a nascadh leis an mbileog **Éamonn agus Siobhán** **(Éisteacht)** nóleis an ngníomhaíocht **Frásaí Fiúntacha** sna gníomhaíochtaí **An Banc Teanga.**

**Freagraí**

**Scileanna**

1. 5
2. 2
3. 4
4. 1
5. 3

**Scileanna**

**Daoine oillte (A)**

1. Enya - ceol
2. Mark Zuckerberg – scileanna ríomhaireachta
3. Michael Schumacher - tiomáint
4. Michael Phelps - snámh

**Scileanna**

**Daoine oillte (B)**

1. Bill Gates – scileanna ríomhaireachta
2. Lewis Hamilton - tiomáint
3. Ian Thorpe - snámh
4. Sinéad O’Connor - ceol